11/01/2013 | Administración LocalMunicipal
Boiro
Aprobacion definitiva Ordenanza reguladora do servizo de axuda a domicilio

Tendose aprobado definitivamente a ordenanza nº 21 reguladora do prezo público de axuda a domicilio, en cumprimento do artigo 70.2 da Lei de bases de réxime local procédese a publicar o texto íntegro da mesma: No uso das facultades concedidas polos artigos 133.2 e 142 da Constitución e polo artigo 106 da Lei 7/1985 do 2 de abril, Reguladora das Bases de Réxime Local e de conformidade co disposto nos artigos do 41 a 47 do texto refundido da Lei reguladora das Facendas Locais aprobado polo Real Decreto Lexislativo 2/2004 do 5 de marzo, este Concello establece o prezo público pola prestación do servizo de axuda no fogar. É obxecto desta Ordenanza a prestación do servizo de axuda no fogar ordinario e do servizo de axuda no fogar a persoas en situación de dependencia recoñecida pola Xunta de Galicia e que no Programa Individualizado de Atención de recursos teñan o SAF como recurso asignado ou como respiro complementario de outro recurso e/ou prestación. Están obrigadas ao pagamento do prezo público regulado na presente Ordenanza os seguintes: As persoas recoñecidas como dependentes ao abeiro da Lei 39/2006 de 14 de decembro, de Promoción da Autonomía Persoal e Atención ás Persoas en situación de dependencia, e teñan resolución do Plan Individualizado de Atención (PIA) no que se lle recoñeza o citado servizo ( calquera que sexa a modalidade do mesmo) sexan dadas de alta no servizo municipal dacordo co estipulado no Regulamento específico de funcionamento. As persoas que accedan ao servizo de axuda no fogar por libre concorrencia e que sexan dadas de alta no servizo municipal dacordo co estipulado no Regulamento específico de funcionamento. Se o/a beneficiario/a carecera da capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. Pola prestación do servizo establécese un custo de 12,00 €/hora 2. Os criterios de participación no financiamento do SAF polos obrigados ao pagamento será: Para persoas dependentes valoradas, con dereito de atención recoñecido: Para as persoas que non teñen o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que establece a Lei 39/2006 3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo.4.- En ningún caso o importe da participación económica que deberá ingresar a persoa beneficiaria en concepto de copagamento poderá exceder o 65% do custo do servizo determinado en termos de prezo/hora no caso de persoas usuarias referidas no artigo 4.2. a) e do 40% no caso de persoas usuarias do artigo 4.2. b) A determinación da capacidade económica á que fan referencia as tarifas anteriores será a que resulte da aplicación dos artigos 59 e 60 do Decreto 99/2012, de 9 de marzo. Non poderán recoñecerse respecto a esta regulación beneficios fiscais que os expresamente previstos en normas con rango de Lei ou derivados da aplicación de tratados internacionais, nos termos establecidos no artigo 9 do texto refundido da lei reguladora de facendas locais. A obriga do pagamento nace dende o día en que se inicie a prestación do servizo 1. Unha vez aprobada a alta no servizo, e iniciada a prestación efectiva do mesmo, aprobarase a liquidación de alta en el servicio que corresponda, na que constarán os datos precisos para a determinación do importe correspondente á mensualidade que se indique nela.2. O Departamento de Servizos Sociais dentro dos 5 primeiros días de cada mes, elaborará as liquidacións do período correspondente ao mes inmediato anterior, que serán elevadas ao órgano competente para a súa aprobación. Queda derrogada a actual Ordenanza reguladora do prezo público do servizo de axuda no fogar aprobada polo Pleno do Concello o 15 de xullo de 2010. Disposición final.- A presente Ordenanza foi aprobada polo Pleno da Corporación en sesión de 15 de novembro de 2012 e publicada no BOP nº _____ de data ____ Boiro, 4 de xaneiro de 2013 O alcalde-Presidente Juan José Dieste Ortigueira